《次韵朱主簿长庆寺赏牡丹》
明代·谢肃

每说花中亦有王，解将秾艳压年芳。翠华浅拂春风暖，仙掌高擎瑞露香。

曾笑太真追胜赏，不劳飞燕比新妆。风流今属群公咏，此日祇园醉几觞。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。